Rio Purus - Wikipedia
Die Rio Purus (Spaans: Río Purús) is een van die grootste sytakke van die Amasonerivier in Suid-Amerika. Die rivier, met 'n lengte van 2 960 km, vloei deur Peru en die Brasiliaanse deelstate Acre en Amazonas.
Rio Purus - Río Purús
Die Rio Purus in Peru.
Die stroomgebied van die Rio Purus.
Oorsprong saamvloei van Curiuja en Cujar, Ucayali (Peru)
Monding Amasonerivier, Amazonas, Brasilië
Stroomgebied Peru, Brasilië (Acre en Amazonas)
Lengte 2 960 km (1 839 myl)
Gemiddelde afloop 11 000 m³/s
Stroomgebiedopp. 371 042 km²
Strand aan die Rio Purus in Acre
Die Rio Purus in Santa Rosa do Purus, Acre
Die Río Purús ontstaan uit die saamvloei van die Río Curiuja en die Río Cujar in die oostelike Peruaanse streek Ucayali naby die grens tot Brasilië, sowat 320 km noord van Cusco. Aansluitend vloei die rivier in noordoostelike rigting parallel tussen die Rio Juruá in die weste en die Rio Madeira in die ooste deur die Amasone-bekken in die weste van Brasilië. Sowat 150 km wes van Manaus mond die Rio Purus in die Amasonerivier uit.
Die grootste sytakke (stroomaf):
Río Chandless (regs)
Rio Laco (regs)
Rio Acre (regs)
Rio Inauini (links)
Rio Pauini (links)
Rio Sepatini (regs)
Rio Ituxi (regs)
Rio Mucuim (regs)
Rio Tapauá (links)
Rio Itapapaná (regs)
Rio Ipixuna (regs)
Wikimedia Commons het meer media in die kategorie Rio Purus.
↑ (en) Ziesler, R.; Ardizzone, G.D. (1979). "Amazon River System". The Inland waters of Latin America. Food and Agriculture Organization of the United Nations. ISBN 92-5-000780-9. Geargiveer vanaf die oorspronklike op 8 November 2014.
↑ (pt) Agência Nacional de Águas (ANA) e Secretaria Nacional de Recursos Hídricos (Oorsig)
↑ (de) Kümmerly+Frey Rand McNally: Internationaler Atlas. Georg Westermann Verlag. ISBN 3-07-508962-1
Ontsluit van "https://af.wikipedia.org/w/index.php?title=Rio_Purus&oldid=2069665"
Last edited on 13 November 2019, at 07:38